જેને કારણે સેકટર ૧થી ૧૦ના નાગરિકો પાણીની તંગી અનુભવે છે. નિર્ણયનગરમાં નવું પમ્પિંગ સ્ટેશન બન્યું હોઇ ત્યાંથી ટ્રાયલ બેઝથી અત્રે પાણી પૂરું પડાય છે. તેમ છતાં પાણીનો કકળાટ ઊભોને ઊભો જ છે. પરિણામે અગાઉની સ્ટેગરિંગની પદ્ધતિથી પાણી આપવાની પણ સ્થાનિકોની માગણી ઊઠી છે. જોકે સંબંધિત અધિકારીઓ આ વિસ્તારમાંથી પાણીની તંગીની કોઇ ફરિયાદ ઊઠી નથી તેવું જણાવે છે. જ્યારે સંબંધિત કોર્પોરેટરો ફકત સેકટર ૩માં બીજા, ત્રીજા માળે રહેતા નાગરિકોને પાણીની તકલીફ પડે છે તેવું ઉપર છલ્લું જણાવીને સમગ્ર પ્રશ્નની ગંભીરતાને રફેદફે કરી રહ્યા છે.